Geloof is net die begin - www.bybelkennis.co.za
by Mitch Kalp · 12/05/2013
I see it all perfectly; there are two possible situations—one can either do this or that. My honest opinion and my friendly advice is this: do it or do not do it—you will regret both. – Soren Kierkegaard
Die president van World Vision, Richard Stearns, se nuwe boek Unfinished is pas gepubliseer. Daarin sê hy dat kerkleiers mense uitdaag, maar dit is nie genoeg nie. In sy boek verwys hy na die "verloor-sindroom." Wat is dit? Dit is wanneer mense sê dat hulle nie slim of geestelik of vaardig genoeg is om 'n verskil in die wêreld te maak nie.
"Daarom gaan ek net 'n goeie lewe leef, elke dag werk toe gaan, aftree en gholf speel. Ek is verlos en sal eendag as ek doodgaan hemel toe gaan". Daar is 'n neiging by vandag se Christene dat hulle die werk vir die professionele mense– die leraars en betaalde amptenare – moet los.
Hy glo daarom dat ons die mense wat in die kerkbanke sit, moet leer om te verstaan dat om te glo slegs die begin is. As mense nie hulle hele lewe op hierdie fondament van Christelike geloof bou nie, kompartementaliseer hulle altyd hulle lewens. Dan is hulle nie doeltreffend as Christene nie.
God wil nie mense wat nie toegewyd is, gebruik nie. God nooi ons uit, maar ons moet antwoord. Ons moet vir Jesus Christus sê: "Hier is al die dinge in my lewe: my geld, huis, beroep, vaardighede. Gebruik dit." Baie mense sê dat hulle 'n verskil vir God wil maak. Maar hoekom sal God jou gebruik as jy nie eers die eenvoudige dinge doen nie – dinge soos gehoorsaamheid, Bybelstudie en gebed. As jy hierdie klein dinge doen, sal God jou groter geleenthede om te dien, gee.
In die kerk praat ons graag oor die korrekte leer. Hoeveel aandag gee ons aan hoe hierdie leer ons gedrag moet beïnvloed. Ons is baie goed om die Skrif deeglik te verduidelik, maar die oproep-gedeelte laat ons uit. Ons moet die Skrif so toepas dat die lewens verander. Ons moet hoër verwagtings aan volgelinge van Jesus stel.
Hoekom gebeur dit? Kerkleiers is so behep om 'n instelling te bou in plaas daarvan dat hulle 'n revolusie lei. God het ons geroep om 'n revolusie te lei. Instellings kan gebruik word om die revolusie te steun, maar dit is nie die primêre doel nie. Ons doel is nie om 'n groter kerk wat meer gemaklik vir mense is, te bou nie.
Hy glo dat een ding wat die kerk moet besef, is dat ons nie genoeg doen nie. God het ons geroep om die wêreld te verander. En wat doen ons? Ons sit in ons groot kerkgeboue en kyk na PowerPoint skyfies. (Dit is goed gestel.)